VSA-ambassadeur gek oor Namibiese beesvleis - Landbou - Republikein
Tuesday, March 26th, 20:36:39
VSA-ambassadeur gek oor Namibiese beesvleis
Estelle de Bruyn - Amerika se nuutaangestelde ambassadeur in Namibië, me. Lisa Johnson, sê sy is nie eintlik 'n vleiseter nie, maar sedert haar aankoms in Namibië ongeveer 'n maand gelede het sy Namibiese bief ontdek en dit is die beste wat sy nog ooit geproe het.
Tydens 'n informele ontmoeting met plaaslike joernaliste, het Johnson daarop gewys dat Namibië die eerste land in Afrika is om goedkeuring van Amerikaanse owerhede te kry om beesvleis na die VSA uit te voer.
Sy sê al die struikelblokke is oorbrug en die fynere tegniese besonderhede is gefinaliseer om die vleis uit te voer. Nou is dit in die hande van Meatco en Amerikaanse invoerders om ooreenkomste te sluit sodat Amerikaners ook die geleentheid kan kry om weg te lê aan sappige Namibiese biefstukke.
Johnson hoop om gedurende haar termyn verdere handelsooreenkomste tussen die twee lande te fasiliteer ten einde seker te maak dat Namibië ook ander produkte na die winsgewende Amerikaanse mark kan uitvoer.